- Ladislau Boloni a fost scos din sărite de un jurnalist, după Metz – AS Monaco 2-5
- Nici jucătorii lui Metz nu au scăpat de furia antrenorului român
Ladislau Boloni a fost scos din sărite de un jurnalist, după Metz – AS Monaco 2-5. Situaţia antrenorului român la formaţia din Ligue 1 este în continuare critică, după ultima înfrângere din campionat.
După ce şi-a făcut praf jucătorii, pentru prestaţia din timpul meciului cu AS Monaco, Ladislau Boloni nu i-a menajat nici pe jurnaliştii prezenţi la conferinţa de presă.
Ladislau Boloni a fost scos din sărite de un jurnalist, după Metz – AS Monaco: "Ieşi afară!"
În timp ce Ladislau Boloni susţinea conferinţa de presă, un jurnalist vorbea la telefon, lucru care l-a înfuriat pe antrenorul român, deja nervos din cauza rezultatului:
"Te rog, dacă vrei să îți închei conversația la telefon, ieși afară! Afară poți vorbi cât de tare vrei! Mulțumesc", a răbufnit Ladislau Boloni, potrivit madeinfoot.ouest-france.fr.
După înfrângerea de pe teren propriu cu AS Monaco, Metz se află pe locul 17, cu 23 de puncte. Echipa lui Ladislau Boloni este la 3 puncte în spatele primelor locuri care asigură menţinerea în Ligue 1, dar toate echipele deasupra lui Metz au un meci mai puţin disputat şi au şansa să se distaţeze. Etapa viitoare, Metz va avea un nou meci extrem de complicat, pe terenul lui Brest.
Ladislau Boloni și-a distrus jucătorii după o nouă înfrângere umilitoare la Metz
Echipa românului a pierdut partida cu AS Monaco cu scorul de 2-5. A fost al 2-lea eșec la rând, în Ligue 1, pentru Metz, după ce a pierdut și duelul cu Reims, scor 1-2, în etapa precedentă.
Ladislau Boloni și-a acuzat jucătorii și i-a numit "amatori", pentru modul în care au tratat partida cu echipa din principat.
"Rezultatul? Nu știu exact ce să spun. Am pierdut meciul în primele minute, ar fi trebuit să conducem cu 2-0! Am avut multe ocazii, un Metz curajos, dar după, a fost o lipsă de responsabilitate în apărare, o lipsă de curaj, de comunicare! Amatori!
Sigur, AS Monaco a fost o echipă mult mai puternică, mult mai rapidă, asta este sigur! Au știut cum să profite de aceste avantaje și să câștige meciul în doar 15 minute. În a doua repriză am arătat mai bine, am marcat de 2 goluri. Mai apoi în capul cuiva a fost confuzie, și a fost 2-5! Nu poți face așa ceva!", a spus Ladislau Boloni, citat de madeinfoot.ouest-france.fr.